**Өмірдегі жоғалтулар арасындағы жанға қамқорлық**

***“Ол барлық көз жастарын сүртіп тастап жұбатады. Енді қайтып өлім, жоқтау, зар еңіреу мен ауру болмайды. Себебі бұрынғы әлем құрып, жоқ болды».”***

***Аян 21:4***

Джерри Ситцер есімді адам жоғалту сезімі туралы жақсы біледі.

Бір күні кешке отбасылық демалыстан үйге қайтып бара жатқанда, Ситцер мен оның отбасын бір мас жүргізуші қағып кетеді. Сол сәтте Ситцер әйелінен, кенже қызы мен анасынан айырылып, ол ешқашан басынан өтпеген қайғыға батады. Ситцер: “Қараңғылық жанымды басып алғандай болды. Дегенмен, қараңғылықтың арасында жарық та болды. Екеуі де менің жеке өзгеруіме ықпал етті” деп жазды.

Сіз өміріңізде осындай ауыр қайғыға, жоғалтуға тап болдыңыз ба? Ситцердің айтуынша, үміт бар. “Жоғалту жанның ашу-ыза және үмітсіздік сияқты жағымсыз эмоцияларға қабілеттілігін арттыруы мүмкін, бірақ ол сонымен бірге үлкен қуаныш, күш, тыныштық пен сүйіспеншілікті сезінуге де жол ашады.”

Біздің жоғалтуға деген жауабымыз, бізге оң немесе теріс әсер етуі мүмкін. Ситцер жан дүниемізге назар аудару ішкі әлемімізді зерттеуге мүмкіндік береді деп кеңес береді. Қандай қиын жағдай болмасын, күнделікті қиындықтарда Құдай бізбен бірге.

Киелі кітапта былай делінген: “Ол барлық көз жастарын сүртіп тастап жұбатады. Енді қайтып өлім, жоқтау, зар еңіреу мен ауру болмайды. Себебі бұрынғы әлем құрып, жоқ болды».” Аян 21:4

Егер сіз бүгін қиналып жүрсеңіз, сол қайғыңызда Құдай сізбен бірге болғысы келеді. Оның сізге ұсынылған рақымы сіздің ауырған жаныңызды тыныштандыру, жұбату, сұрақтарыңыз бен ауырсынуыңызды шешу үшін жеткілікті.